### 12.    Beslutning om anlægsbevilling til landsbyfornyelse

**Åbent**

Sagsnr.: 326-2021-25040       J.nr.: 01.11.00           Dokumentnr.:
326-2021-144094

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et samlet nettorådighedsbeløb
på 0,7 mio. kr. til pulje til landsbyfornyelse. Der søges om en anlægsbevilling
til nettorådighedsbeløbet på 0.7 mio. kr. til landsbyfornyelse.

**Indstillinger**

Direktøren indstiller, at der gives en
udgiftsanlægsbevilling på 3.640.500 kr. og en indtægtsanlægsbevilling på
2.912.400 kr. finansieret af rådighedsbeløbet til landsbyfornyelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Puljen til Landsbyfornyelse er, jf. Kommunalbestyrelsens beslutning
af 30. april 2014, prioriteret til følgende kategorier:

1.    Støtte til at
nedrive boliger.

2.    Støtte til at
istandsætte boliger.

3.    I begrænset
omfang støtte til at nedrive erhverv.

4.    I begrænset
omfang til at istandsætte erhverv (forudsætter at erhvervsaktiviteten er ophørt
og lokalerne er i en bygning med boliger, der istandsættes).

Støttemulighederne er blevet
ændret siden 2014, for eksempel kan der nu ydes støtte til nedrivning (ikke
renovering) af udtjente erhvervsbygninger og driftsanlæg i det åbne land.

Teknik- og
Miljøudvalget er af Kommunalbestyrelsen tildelt kompetencen til at træffe
beslutning efter byfornyelsesloven til at meddele støttetilsagn.

Det statslige tilskudsbeløb/refusion udgør 80 % af de af
kommunen afholdte udgifter i 2021. Kommunen skal selv finansiere 20 %.

Hvert år udmelder Trafik-, Bygge- og Boligstyrelsen den
statslige udgiftsramme, der udgør det tilskudsbeløb/refusion, som kommunen
maksimalt kan få udbetalt. Udgiftsrammen for 2020 udgør 3.098.400 kr. Rammen
svarer til, at kommunen kan afholde udgifter for 3.873.000 kr. og modtage det
maksimale tilskudsbeløb.

**Økonomiske konsekvenser**

Der er afsat rådighedsbeløb på 0,7 mio. kr. i 2021 til pulje
til Landsbyfornyelse. Restrådighedsbeløbet udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 12. august 2021:**

Anbefales.

**Økonomiudvalgets møde den 18.
august 2021:**

Anbefales.